**** เลขที่ ..... / .....

**สัญญาจ้างพนักงานรายวัน**

ทำที่ บริษัท คลีนนิ่งโซลูชั่น จำกัด

วันที่ .................................

สัญญาฉบับนี้ทำขึ้นระหว่าง บริษัท คลีนนิ่งโซลูชั่น จำกัด โดย .............................................................. ผู้รับมอบอำนาจ สำนักงานตั้งอยู่เลขที่ 139 ซอยศูนย์การค้าแฮปปี้แลนด์ 1 ถนนลาดพร้าว แขวงคลองจั่น เขตบางกะปิ กรุงเทพมหานคร ซึ่งต่อไปในสัญญานี้เรียกว่า **“บริษัทฯ”** ฝ่ายหนึ่ง

กับ....................................……………………บัตรประจำตัวประชาชนเลขที่.............................................. อยู่บ้านเลขที่ .............................................................................. ซึ่งต่อไปในสัญญานี้เรียกว่า “**พนักงาน”** อีกฝ่ายหนึ่ง ทั้งสองฝ่ายตกลงทำสัญญากันโดยมีข้อความดังต่อไปนี้

ข้อ 1. **“ บริษัทฯ ”** ตกลงว่าจ้าง และ **“ พนักงาน ”** ตกลงรับจ้างทำงาน ในตำแหน่ง..........................................แผนก...........................ฝ่าย............................ หรือตามที่บริษัทฯ กำหนด หรือปรับเปลี่ยนตามบันทึกแนบท้ายสัญญาฉบับนี้

ในระยะแรกของการทำงานพนักงานยินยอมให้บริษัทฯ ทดลองงานโดยมีกำหนดระยะเวลา 119 วัน โดยเริ่มระยะทดลองงานตั้งแต่วันที่........เดือน..........................พ.ศ..........ถึงวันที่ ..........เดือน......................พ.ศ..........

ซึ่งในระหว่างทดลองงาน หากพนักงานมีคุณสมบัติไม่เหมาะสมไม่ว่าจะเป็นด้านการประพฤติ หรือความ สามารถในการทำงาน หรือทำงานไม่ได้มาตรฐานตามที่บริษัทฯกำหนดไว้ หรือมีทัศนคติที่ไม่เหมาะสมกับการทำงาน บริษัทฯ มีสิทธิเลิกสัญญาได้ทันที

ข้อ 2. **“บริษัทฯ”** ตกลงจ่ายค่าจ้าง ให้ **“พนักงาน”** ในอัตรา วันละ ................................ บาท

และจ่ายค่าตอบแทนให้กับ “พนักงาน” ดังนี้

2.1 ค่าเดินทาง / เดือน ................................... บาท

2.2 ค่า O.T . / ชม. ........................................ บาท

2.3 ค่าตำแหน่ง / เดือน ................................. บาท

2.4 ค่ากะ / ค่าร้อน วัน ................................... บาท

2.5 ค่าโทรศัพท์ / เดือน .................................. บาท

2.6 ค่าเบี้ยขยัน / เดือน..................................... บาท

ทั้งนี้ การจ่ายค่าตอบแทน ค่าจ้าง และเงินได้อื่น (ถ้ามี) บริษัทฯ ตกลงจ่ายค่าตอบแทนเดือนละหนึ่งครั้ง ตามวันที่บริษัทฯกำหนด ซึ่งจำนวนเงินค่าจ้างจำนวนนี้ เป็นเงินค่าจ้างในอัตรารายวัน ซึ่งพนักงานตกลง และยินยอมให้นายจ้างจ่ายเป็นรายครั้ง

โดยทั้งนี้ พนักงาน ยินยอมให้ บริษัทฯ นำเงินค่าจ้างรายวัน ตามข้อ 2. วรรค 1 ไปชำระค่าประกันสังคมร้อยละ 5 ซึ่งเป็นไปตามที่กฎหมายกำหนดของค่าตอบแทนแต่ละงวด ทั้งนี้ บริษัทฯ จะทำการชำระเงินค่าตอบแทนข้างต้น ทุกๆวันที่ 5 ของเดือน ณ ที่ทำการบริษัทฯ

ข้อ 3. วัน เวลาทำงาน และวันหยุดประจำสัปดาห์ เนื่องจากเป็นการจ้างรายวัน วันหยุดของพนักงานจะไม่ได้รับเงินค่าจ้าง

3.1. วันทำงาน คือ ทำงานสัปดาห์ละ ......... วัน ตั้งแต่วัน ............. ถึง ................... เวลา...................... น.

ถึง................... น.

3.2. บริษัทฯ กำหนดให้ในการจ้างต่อวันมีเวลาพัก จำนวน 1 ชั่วโมง ให้กับพนักงาน ซึ่งระยะเวลาการพักเป็นไปตามที่ บริษัทฯ กำหนด

อีกทั้งข้อกำหนดเกี่ยวกับสวัสดิการ ตลอดจนสิทธิประโยชน์จากการเป็นพนักงานอื่นใดที่พนักงานจะได้รับให้เป็นตามที่ข้อบังคับการทำงาน กฎระเบียบปฏิบัติงาน ณ เวลาที่สัญญาฉบับนี้บังคับใช้

ข้อ 4. บริษัทฯ จะทำการประเมินผลการทดลองงานตามระยะเวลาและหลักเกณฑ์ตามที่บริษัทฯ กำหนด หากพนักงานผ่านการประเมินจะได้รับการบรรจุเป็นพนักงานประจำ บริษัทฯ อาจจะพิจารณาปรับเปลี่ยนอัตราค่าจ้าง หรือคงไว้ซึ่งค่าจ้าง ให้กับพนักงานตามความเหมาะสม ทั้งนี้ ขึ้นอยู่กับผลการปฏิบัติงานของพนักงาน

ข้อ 5. พนักงานรับรองว่าตนเป็นผู้มีความสามารถ ประวัติการทำงานตรงกับรายละเอียดที่ได้แจ้งไว้ในใบสมัครงาน หากปรากฏว่ามีข้อความใดอันเป็นเท็จหรือปกปิดไม่แจ้งความจริงโดยประการใดแล้ว ยินยอมให้บริษัทบอกเลิกสัญญาได้ทันที โดยไม่ต้องบอกกล่าวล่วงหน้าหรือจ่ายค่าชดเชยใดๆ ทั้งสิ้น

ข้อ 6. พนักงานจะต้องปฏิบัติตามเงื่อนไข คำสั่ง ระเบียบ ประกาศ และกฎข้อบังคับของบริษัทฯ ตลอดจน คำสั่ง

โดยชอบของหัวหน้างานหรือผู้บังคับบัญชา หากฝ่าฝืนพนักงานยินยอมรับโทษตามระเบียบของบริษัทฯ

ข้อ 7. บริษัทฯ มีสิทธิที่จะพิจารณาเปลี่ยนแปลงโยกย้ายตำแหน่งหน้าที่ หรือสถานที่ทำงาน เช่น สภาพที่ทำงาน วันหยุดประจำสัปดาห์ เวลาในการทำงาน ตามความเหมาะสมหรือความจำเป็นของบริษัทฯ

ข้อ 8. หากพนักงานมีความประสงค์ แจ้งลาออกจากงานต้องแจ้งเป็นหนังสือให้บริษัทฯ ทราบล่วงหน้า ไม่น้อยกว่า 30 วัน หากพนักงานออกจากงานโดยไม่แจ้งให้ทราบล่วงหน้าก่อน 30 วัน หรือลาออกโดยไม่ได้รับอนุมัติตามระเบียบจะถือว่าเป็นการผิดสัญญา เว้นแต่บริษัทฯ เห็นสมควรให้ลาออกได้ตามความเหมาะสม

พนักงานสัญญาว่า หากผิดสัญญาตามข้อที่ 8 วรรคแรก ตกลงและยินยอมให้บริษัทฯ คิดค่าเสียหาย และปรับ เป็นจำนวนเงินไม่น้อยกว่าค่าจ้าง ในอัตราจำนวน 30 วัน

ทั้งนี้ พนักงานยินยอม ให้บริษัทยึดถือค่าจ้าง หรือเงินได้อื่นใด ที่พนักงานได้รับไปจนกว่าพนักงานจะนำเงินค่าเสียหาย ค่าปรับ มาชำระให้แก่บริษัทฯ จนครบถ้วน

ข้อ 9. พนักงานสัญญาว่าจะไม่จงใจ หรือประมาทเลินล่อเป็นเหตุให้บริษัทฯ ได้รับความเสียหายไม่ว่าจะทางตรงหรือทางอ้อมก็ตาม ในที่นี้รวมถึงความเสียหายต่อภาพลักลักษณ์ ชื่อเสียงของบริษัทฯ ตลอดถึงการให้ความเห็นในที่สาธารณะอัน อาจคาดหมายได้ว่าจะทำให้ บริษัทฯ ได้รับความเสียหายต่อชื่อเสียงอันดีด้วย

พนักงานยินยอมชดใช้ความเสียหายให้แก่บริษัทฯ หรือให้บริษัทฯ ยึดถือค่าจ้าง หรือเงินได้อื่นใด ที่พนักงานได้รับไปจนกว่าพนักงาน จะนำเงินค่าเสียหาย ค่าปรับ มาชำระให้แก่บริษัทจนครบถ้วน

ข้อ 10. พนักงานสัญญาว่าจะไม่รับจ้างทำงานให้กับบุคคลอื่น หรือดำเนินกิจการเองหรือเข้าไปมีผลประโยชน์ได้เสียในกิจการใดๆ อันเป็นการแข่งขันแก่ธุรกิจฯ ของบริษัทฯ มิเช่นนั้นหากบริษัทฯ ทราบเหตุของการกระทำ พนักงานจะต้องรับผิดต่อความเสียหายนั้นตามความจริง ทั้งยินยอมชำระเบี้ยปรับแก่ บริษัทฯ เป็นจำนวน 2 เท่าของมูลค่าความเสียหายจริง

ข้อ 11. บริษัทฯ สามารถบอกเลิกจ้างพนักงานได้ทันที เมื่อพนักงานผิดสัญญาฉบับนี้ รวมทั้งบันทึกแนบท้ายข้อตกลง (หากมี) ข้อหนึ่งข้อใด ให้เป็นไปตามระเบียบของบริษัทฯ

อีกทั้ง หากพนักงานผิดสัญญานี้ โดยจงใจหรือประมาทเลินเล่ออย่างร้ายแรงทำให้บริษัทฯ ได้รับความเสียหาย บริษัทฯ มีสิทธิบอกเลิกสัญญา และมีสิทธิเรียกค่าเสียหายจากพนักงานโดยพนักงานตกลงยินยอมให้บริษัทฯ นำค่าเสียหายมาหัก ออกจากค่าจ้างหรือเงินเดือนที่พนักงานได้รับและหากยังไม่เพียงพอกับค่าเสียหายที่เกิดขึ้น บริษัทฯ มีสิทธิเรียกค่าเสียหายจากพนักงาน และ/หรือผู้ค้ำประกันได้อีกด้วย พนักงานไม่ปฏิบัติตามเงื่อนไข ข้อใดข้อหนึ่ง พนักงานไม่มีสิทธิเรียกร้องค่าเสียหายใด ๆ ได้ทั้งสิ้น

สัญญานี้ทำขึ้นเป็น 2 ฉบับ มีข้อความถูกต้องตรงกัน ทั้งสองฝ่ายได้ทราบและเข้าใจข้อความในสัญญานี้โดยตลอดดีแล้ว เห็นว่าถูกต้องตรงตามเจตนาของตน จึงลงลายมือชื่อไว้เป็นหลักฐานต่อหน้าพยาน

ลงชื่อ.....................................................................บริษัท ลงชื่อ..........................................................พนักงาน

( ) ( )

ลงชื่อ.....................................................................พยาน ลงชื่อ................................................................พยาน

( ) ( )